b"\n_START_ARTICLE_\nRichard Astre\n_START_SECTION_\nBiografia\n_START_PARAGRAPH_\nFill d'un jugador de l'Estadi Tolos\xc3\xa0, fou reclutat l'any 1967 junt amb Jack Cantoni. Va ocupar el lloc de mig de mel\xc3\xa9 a l'\xc3\xa8poca del Gran B\xc3\xa9ziers (que assol\xc3\xad l'hegemonia del rugbi franc\xc3\xa8s amb 10 t\xc3\xadtols i 11 finals, durant els anys 1971 a 1984), del qual va ser capit\xc3\xa0. _NEWLINE_Essent el capit\xc3\xa0 m\xc3\xa9s jove del campionat de Fran\xc3\xa7a el 1970/1971, va assolir el primer t\xc3\xadtol amb el seu club l'Association sportive de B\xc3\xa9ziers H\xc3\xa9rault. Fou campi\xc3\xb3 els anys 1971, 1972, 1974, 1975, 1977 i 1978 i finalista l'any 1976. Campi\xc3\xb3 de Fran\xc3\xa7a junior l'any 1968, i Campi\xc3\xb3 de Fran\xc3\xa7a militar l'any 1967. Tamb\xc3\xa9 va guanyar el Challenge du Manoir els anys 1972, 1975 i 1977. Obtingu\xc3\xa9 l'Oscar Midi Olympique (millor jugador franc\xc3\xa8s del campionat) l'any 1975._NEWLINE_Com a internacional, va ser seleccionat 12 cops en equip de Fran\xc3\xa7a (6 cops capit\xc3\xa0) de 1971 a 1976. Amb molta personalitat, els seleccionadors li varen preferir Jacques Fouroux._NEWLINE_Va deixar el club l'any 1978, junt amb l'entrenador Raoul Barri\xc3\xa8re, despr\xc3\xa9s d'una forta crisi. A finals dels anys 90, torn\xc3\xa0 per entrenar i adaptar el club al professionalisme._NEWLINE_J.P. Lacour li va dedicar un llibre: Astre le rugby de lumi\xc3\xa8re, Ed. Alta, 1977."